Tina Samara

Tina Samara (født 26. juli 1974 i Oslo) er en norsk-amerikansk tidligere profesjonell tennisspiller og siden tennistrener.

Biografi
Samara har norsk mor og far fra Sri Lanka. De bodde den første tiden i Oslo, men slo seg siden ned i Laurel Hollow, New York.

Fra 1992 til 1996 studerte Samara ved University of Georgia, og ble to ganger All-American i tennis. I 1994 var hun aktiv del av universitetets lag som vant NCAAs studentmesterskap. 

Hun representerte sitt fødeland, Norge, i Fed Cup, og spilte 12 kamper i perioden 1996 til 1998. Som profesjonell spiller lyktes hun best i double og var på det beste ranket som 223.

Trener 
Etter karrieren som spiller har Samara lykkes som trener, og siden 2008 har hun vært hovedtrener for tennislagene til University of Louisiana at Lafayette, West Virginia University, University of Wisconsin-Madison og University of the Pacific.

Referanser

Eksterne lenker 
 

Norske tennisspillere
Norske tennistrenere
Trenere fra USA
Tennisspillere fra USA
Nordmenn av srilankisk opphav
Personer fra Oslo
Fødsler i 1974
Personer fra Nassau County i New York
Personer fra USA av norsk opphav‎
Personer fra USA av srilankisk opphav